CELEX: 62010FN0045
Language: mt
Date: 2010-06-11 00:00:00
Title: Kawża F-45/10: Rikors ippreżentat fil- 11 ta’ Ġunju 2010 — Kaser vs Il-Kummissjoni

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/60
            
         Rikors ippreżentat fil-11 ta’ Ġunju 2010 — Kaser vs Il-Kummissjoni
   (Kawża F-45/10)
   ()
   2010/C 221/96
   Lingwa tal-kawża: l-Ingliż
   
      Partijiet
   
   
      Rikorrent: Ferdinand Kaser (Brussell, il-Belġju) (rappreżentant: M. Schober, avukat)
   
      Konvenuta: Il-Kummissjoni Ewropea
   
      Suġġett
   
   L-ewwel nett, l-annullament tad-Deċiżjoni tal-Kummissjoni Ewropea CMS 07/046 li tneħħi lir-rikorrent mill-kariga tiegħu, mingħajr tnaqqis tad-drittijiet ta’ pensjoni, b’effett mill-15 ta’ Awwissu 2009 u l-annullament tad-deċiżjonijiet kollha meħuda kontra r-rikorrent matul Settembru 2003 sakemm tneħħa mill-kariga u, it-tieni nett, talba għad-danni.
   
      Talbiet tar-rikorrent
   
   Ir-rikorrent jitlob lit-Tribunal tas-Servizz Pubbliku jogħġbu:
   
               —
            
            
               jannulla d-Deċiżjoni CMS 07/046 minħabba fastidju, amministrazzjoni żbaljata u abbuż tad-dritt fundamentali għal smigħ;
            
         
               —
            
            
               jannulla d-deċiżjonijiet kollha meħuda mill-Awtorità tal-Ħatra kontra r-rikorrent matul il-perijodu bejn Settembru 2003 sakemm tneħħa mill-kariga tiegħu minħabba fastidju u amministrazzjoni żbaljata minħabba l-abbuż tad-dritt fundamentali tar-rikorrent għal smigħ;
            
         
               —
            
            
               jawtorizza s-smigħ tar-rikorrent skont l-Artikolu 7(1) u l-Artikolu 24 tar-Regolamenti tal-Persunal, u jirreferi għat-talbiet imressqa fi Frar 2008 u f’Marzu 2008;
            
         
               —
            
            
               jagħti kumpens simboliku ta’ EUR 1 lir-rikorrent bħala kumpens għad-dannu psikoloġiku u professjonali li huwa sofra kif espost fl-ilment preżenti, inkwantu l-għan ta’ tali ilment mhuwiex li jingħataw flus iżda r-rikonoxximent tad-dinjità u r-reputazzjoni professjonali tar-rikorrent.